b"\n_START_ARTICLE_\nMat\xc4\x9bj Vydra\n_START_PARAGRAPH_\nMat\xc4\x9bj Vydra (s\xc3\xbcndinud 1. mail 1992 Chot\xc4\x9bbo\xc5\x99is) on T\xc5\xa1ehhi jalgpallur, kes m\xc3\xa4ngib r\xc3\xbcndajana Premier League'i klubis Burnley ja T\xc5\xa1ehhi jalgpallikoondises._NEWLINE_Ta alustas klubikarj\xc3\xa4\xc3\xa4ri T\xc5\xa1ehhi klubides Vyso\xc4\x8dina Jihlava ja Ban\xc3\xadk Ostrava. 2010. aastal Itaalia k\xc3\xb5rgliiga klubiga Udinese Calcio, kuid v\xc3\xa4hese m\xc3\xa4nguaja t\xc3\xb5ttu suundus ta laenule teistesse klubidesse. Alates hooajast 2012\xe2\x80\x9313 on ta m\xc3\xa4nginud Inglismaa klubides. Tema esimene hooaeg Inglismaal oli 2012\xe2\x80\x9313, kui ta m\xc3\xa4ngis Watfordi meeskonnas Inglismaa esiliigas. Ta l\xc3\xb5i liigas 20 v\xc3\xa4ravat ning valiti sel hooajal liiga s\xc3\xbcmboolsesse koosseisu ja \xc3\xbchtlasi liiga parimaks m\xc3\xa4ngijaks. Hooajal 2013\xe2\x80\x9314 m\xc3\xa4ngis ta West Bromwich Albioniga Inglismaa k\xc3\xb5rgliigas. Hooajal 2014\xe2\x80\x9315 m\xc3\xa4ngis ta taas Watfordis, kellega sai esiliigas teise koha. Hooajal 2015\xe2\x80\x9316 oli ta laenul esiliiga klubis Reading ning m\xc3\xa4ngis ka j\xc3\xa4rgmised kaks hooaega esiliigas, kuuludes Derby County ridadesse. Hooajal 2017\xe2\x80\x9318 oli ta 21 v\xc3\xa4ravaga esiliiga suurim v\xc3\xa4ravak\xc3\xbctt. Hooajal 2017\xe2\x80\x9318 valiti ta taas esiliiga s\xc3\xbcmboolsesse koosseisu._NEWLINE_2018. aasta augustis s\xc3\xb5lmis ta kolmeaastase lepingu Burnleyga._NEWLINE_2013. aastal valiti ta T\xc5\xa1ehhi jalgpalli aasta talendiks._NEWLINE_Deb\xc3\xbc\xc3\xbcdi T\xc5\xa1ehhi jalgpallikoondises tegi Vydra 2012. aasta augustis m\xc3\xa4ngus s\xc3\xb5prusm\xc3\xa4ngus Taani vastu. Koondisekarj\xc3\xa4\xc3\xa4ri esimese v\xc3\xa4rava l\xc3\xb5i ta 26. m\xc3\xa4rtsil 2013 MM-i valikm\xc3\xa4ngus Armeenia vastu."